《送林竹溪归郁林兼呈阳明府》
明代·张子翼

穷经老负八闽才，简授河汾绛帐开。桃李薰风栽象郡，琴书晴日渡琼台。

尧封按治存三异，禹穴探奇遍九垓。别酒江亭春色晚，遥从南斗望中台。

作者简介：张子翼（一五二七——？），字汝临，号事轩。琼山人。明世宗嘉靖二十五年（一五四六）亚魁。授武昌县教谕，升广西陆川知县。在任五年，祀名宦。归田后闭门课子，与海瑞、王弘诲诗简往来，传为韵事。有《事轩摘稿》。《海南丛书》第五册有传。张子翼诗，以民国二十年（一九三一）海口海南书局印行之《海南丛书》第五册《张事轩摘稿》为底本，校以明陈是集《溟南诗选》所录张子翼诗。